钦定古今图书集成/明伦汇编/氏族典/第064卷 > 《四川总志》 > 苴那时
## 钦定古今图书集成/明伦汇编/氏族典/第064卷 > 《四川总志》 > 苴那时

按《唐书韦皋传》，皋为左金吾卫大将军，贞元初，代张
延赏为西川节度使。初，云南蛮羁附吐蕃，其盗塞必
以蛮为乡道。皋计得云南则斩敌右支，乃使招徕之，
稍稍通西南裔。明年，蛮大首领苴那时以王爵让其
兄子乌星。始，乌星幼，那时摄领其部，故请归爵。皋上
言：“礼让行于殊俗，则怫戾者化，愿皆封以示褒进。”诏
可以那时为顺政王。